b'\n_START_ARTICLE_\nGenerolas adjutantas\n_START_PARAGRAPH_\nGenerolas adjutantas\xc2\xa0\xe2\x80\x93 generolas vyriausias administratorius.\n_START_SECTION_\nDid\xc5\xbeioji Britanija\n_START_PARAGRAPH_\nD. Britanijoje yra pareigos paj\xc4\x97g\xc5\xb3 generolas adjutantas (angl. Adjutant-General to the Forces). Paj\xc4\x97g\xc5\xb3 generolas adjutantas yra D. Britanijos armijos infrastrukt\xc5\xabros ir administracijos vir\xc5\xa1ininkas, antras pagal pad\xc4\x97t\xc4\xaf D. Britanijos armijos generolas, u\xc5\xbe kur\xc4\xaf auk\xc5\xa1tesnis yra tik Generalinio \xc5\xa1tabo vir\xc5\xa1ininkas._NEWLINE__NEWLINE_Generolas adjutantas paprastai b\xc5\xabna generolas arba generolas leitenantas._NEWLINE_Analogi\xc5\xa1kos pareigos \xc5\xbeemesniuose kariuomen\xc4\x97s dariniuose yra Deputy Adjutant-General (DAG), Assistant Adjutant-General (AAG) arba Deputy Assistant Adjutant-General (DAAG). Konkretus pavadinimas priklauso nuo darinio dyd\xc5\xbeio._NEWLINE_Generolo adjutanto korpusas u\xc5\xbesiima personalo vadyba, finans\xc5\xb3 vadyba, bendruoju administravimu, kariniu \xc5\xa1vietimu, teisiniu kariuomen\xc4\x97s veiklos u\xc5\xbetikrinimu ir vadovavimu karinei policijai bei kariniams kal\xc4\x97jimams.\n_START_SECTION_\nNyderlandai\n_START_PARAGRAPH_\nNyderlanduose generolas adjutantas yra karalien\xc4\x97s svitos karinis vir\xc5\xa1ininkas. Nyderland\xc5\xb3 generolas adjutantas paprastai b\xc5\xabna generolas leitenantas arba viceadmirolas. Jis vadovauja adjutant\xc5\xb3 (aides\xc2\xa0\xe2\x80\x93 de\xc2\xa0\xe2\x80\x93 camp) \xc5\xa1tabui, kuris ruo\xc5\xa1ia karali\xc5\xa1kosios \xc5\xa1eimos vie\xc5\xa1us pasirodymus, padeda organizuojant \xc4\xafvairius renginius._NEWLINE_Adjutantai (aides\xc2\xa0\xe2\x80\x93 de\xc2\xa0\xe2\x80\x93 camp) yra ginkluot\xc5\xb3j\xc5\xb3 paj\xc4\x97g\xc5\xb3 ar karin\xc4\x97s policijos karininkai, paprastai turintys pulkininko leitenanto laipsn\xc4\xaf. Nyderland\xc5\xb3 ginkluot\xc5\xb3j\xc5\xb3 paj\xc4\x97g\xc5\xb3 dalys trejiems metams skiria savo karininkus \xc5\xa1ioms pareigoms. Karalien\xc4\x97 gali jau baigusius savo kadencij\xc4\x85 adjutantus paskirti nepaprastaisiais adjutantais. Taip buv\xc4\x99 adjutantai prireikus gali b\xc5\xabti v\xc4\x97l pa\xc5\xa1aukti laikinai tarnybai._NEWLINE_Generolo adjutanto ir adjutant\xc5\xb3 uniforma turi auksines pe\xc4\x8diajuostes (akselbantus), d\xc4\x97vimas ant de\xc5\xa1iniojo peties. Atvartai turi raid\xc4\x99 B (karalien\xc4\x97s Beatri\xc4\x8d\xc4\x97s inicialas) ir kar\xc5\xabn\xc4\x85.\n_START_SECTION_\nJ\xc4\x97zuitai\n_START_PARAGRAPH_\nJ\xc4\x97zuit\xc5\xb3 ordine generolas adjutantas yra atsakingas ma\xc5\xbeiausiai u\xc5\xbe vien\xc4\x85 provincij\xc4\x85 (\xc5\xa1ali\xc5\xb3 grup\xc4\x99). Generolai adjutantai reziduoja Romoje, jiems vadovauja ordino generolas.'